Iarraidh ar réamhrialú ón Supremo Tribunal Administrativo (an Phortaingéil) a taisceadh an 26 Samhain 2024 – LIPOR – Associação de Municípios para a Gestão Sustentável de Resíduos do Grande Porto, PreZero Portugal, S.A. v Semural Waste & Energy, S.A.
(Cás C-812/24, LIPOR agus PreZero Portugal)
Teanga an cháis: an Phortaingéilis
An chúirt a rinne an tarchur
Supremo Tribunal Administrativo
Páirtithe sna príomhimeachtaí
Iarratasóirí: LIPOR – Associação de Municípios para a Gestão Sustentável de Resíduos do Grande Porto agus PreZero Portugal, S.A.
Cosantóir: Semural Waste & Energy, S.A.
Na ceisteanna a tharchuirtear:
An bhfuil Airteagal 63(1) de Threoir [2014/24/AE] 1 le léiriú sa chaoi gurb ionann cás inar mian le hoibreoir eacnamaíoch úsáid a bhaint, le linn conradh a chomhlíonadh, as trealamh gnóthais (duine dlítheanach neamhspleách), a bhfuil a scairchaipiteal cothrom le 100 % agus ina bhfuil duine de na stiúrthóirí ina stiúrthóir ar an oibreoir eacnamaíoch freisin, agus ‘dul i muinín acmhainní eintiteas eile’?
Má mheastar go gcomhlíontar an ceanglas rialála a bhaineann le dul i muinín acmhainní eintiteas eile, an bhfuil pionós le gearradh sa chaoi go n-eisiafaí an oibreoir eacnamaíoch ón nós imeachta soláthair toisc gur mhainnigh sé an [Doiciméad Aonair Eorpach maidir le Soláthar (ESPD)] de chuid an ghnóthais atá 100 % faoina úinéireacht a chur isteach in éineacht leis an tairiscint?
____________
1 Treoir 2014/24/AE ó Pharlaimint na hEorpa agus ón gComhairle an 26 Feabhra 2014 maidir le soláthar poiblí agus lena n-aisghairtear Treoir 2004/18/CE (IO L 94, 28.3.2014, lch. 65-242).